**ΑΝΑΚΟΙΝΩΣΗ**

**Ηλεκτρονική εγγραφή και Κατάθεση Δικαιολογητικών για την ολοκλήρωση των εγγραφών για το Ακαδημαϊκό Έτος 2023-2024**

**από 29/09/2023 έως και 15/10/2023**

Αγαπητές νεοεισαχθείσες φοιτήτριες και αγαπητοί νεοεισαχθέντες φοιτητές,

Θα θέλαμε να σας συγχαρούμε για την εισαγωγή σας στο Τμήμα μας και να σας ευχηθούμε καλή αρχή στις σπουδές σας.

Η περίοδος ηλεκτρονικών εγγραφών και κατάθεση δικαιολογητικών πρωτοετών στο Πανεπιστήμιο Δυτικής Αττικής θα είναι από την **Παρασκευή 29 Σεπτεμβρίου 2023 έως και την Κυριακή 15 Οκτωβρίου 2023.**

Η ολοκλήρωση της εγγραφής, θα πρέπει να πραγματοποιηθεί με έναν από τους δυο παρακάτω τρόπους:

**Α)** Υποβολή των παρακάτω δικαιολογητικών σε pdf αρχεία, μέσω της πλατφόρμας preregister.uniwa.gr, η οποία θα είναι προσβάσιμη από την **Παρασκευή 29 Σεπτεμβρίου 2023 έως και την Κυριακή 15 Οκτωβρίου 2023**. (Για την είσοδο στην πλατφόρμα απαιτούνται οι Ιδρυματικοί κωδικοί που θα αποσταλούν στους/στις φοιτητές/τριες μέσω SMS ή και e-mail (βάσει των στοιχείων επικοινωνίας που δήλωσαν στην ηλεκτρονική εφαρμογή του Υπουργείου), από το Πανεπιστήμιο μας)

* Εκτυπωμένη αίτηση εγγραφής από την ηλεκτρονική εφαρμογή του Υπουργείου Παιδείας και Θρησκευμάτων.
* Φωτοτυπία της αστυνομικής ταυτότητας ή διαβατηρίου.
* Μία (1) πρόσφατη φωτογραφία τύπου αστυνομικής ταυτότητας.
* Πιστοποιητικό γέννησης (μόνον για άρρενες για την έκδοση πιστοποιητικού στρατολογικής χρήσης).
* Έντυπο ΑΜΚΑ ΦΟΙΤΗΤΗ (μπορεί να αναζητηθεί στην διεύθυνση <https://www.gov.gr/ipiresies/polites-kai-kathemerinoteta/stoikheia-polite-kai-tautopoietika-eggrapha/eurese-arithmou-metroou-koinonikes-asphalises-amka>

Οι επιτυχόντες της ειδικής κατηγορίας των πασχόντων από σοβαρές παθήσεις, επιπλέον των παραπάνω δικαιολογητικών, θα πρέπει να υποβάλουν:

* Ευκρινές φωτοαντίγραφο του Τίτλου απόλυσης: απολυτηρίου ή πτυχίου ή αποδεικτικού του σχολείου από το οποίο αποφοίτησε.
* Ευκρινές φωτοαντίγραφο του Πιστοποιητικού διαπίστωσης της πάθησης που έχει εκδοθεί είτε **α)** από αρμόδια επταμελή Επιτροπή του νοσοκομείου, όπως αυτές συστήνονται κάθε χρόνο, με υπουργική απόφαση, σύμφωνα με την αρ. Φ.151/17897/Β6/2014 (ΦΕΚ 358 Β΄) κοινή υπουργική απόφαση, είτε **β)** από την Επιτροπή εξέτασης ενστάσεων υποψηφίων με σοβαρές παθήσεις για εισαγωγή στην Τριτοβάθμια Εκπαίδευση σε ποσοστό 5% η οποία συγκροτείται με κοινή υπουργική απόφαση, κατόπιν εισήγησης του Κεντρικού Συμβουλίου Υγείας (ΚΕΣΥ) του Υπουργείου Υγείας.

**ή**

**Β)** Αποστολή των παραπάνω δικαιολογητικών με **ΣΥΣΤΗΜΕΝΗ ΕΠΙΣΤΟΛΗ** στη Γραμματεία του Τμήματος. Καταληκτική ημερομηνία κατάθεσης στην υπηρεσία ταχυδρομείου (ΕΛΤΑ/εταιρεία courier) είναι η **16η Οκτωβρίου 2023**.

Αποστολή Pdf αρχείων στο e-mail της Γραμματείας δεν θεωρείται έγκυρη υποβολή.

*Βεβαιώσεις φοίτησης και Πιστοποιητικά Σπουδών οι νεοεισαχθέντες φοιτητές θα μπορούν να παραλαμβάνουν μετά από αίτησή τους στην ειδική πλατφόρμα του Πανεπιστημίου* [*https://sso.uniwa.gr/login?service=https%3A%2F%2Fservices.uniwa.gr%2Flogin%2Fcas*](https://sso.uniwa.gr/login?service=https%3A%2F%2Fservices.uniwa.gr%2Flogin%2Fcas) *μετά τις 17/10/2023*

**Στοιχεία επικοινωνίας της Γραμματείας του Τμήματος:**

Διεύθυνση: Πανεπιστημιούπολη Άλσους Αιγάλεω, Αγ. Σπυρίδωνος 12243, Αιγάλεω

Τηλέφωνο: 210-5385462, 210-5385409, 210-5385407

e-mail: [saet@uniwa.gr](mailto:saet@uniwa.gr), [cons@uniwa.gr](mailto:cons@uniwa.gr)

Ώρες κοινού: Καθημερινά **κατόπιν ραντεβού**